SHBA: Ende debate mbi programin “Nisma e Mbështetur tek Besimi”
Ky program u jep kishave dhe institucioneve të tjera fetare fonde për të ofruar shërbime sociale, si për shembull ushqim për të varfrit
Kjo është Kisha e Nazerianit në Kolingdeil, të Pensilvanisë, ku ushqimet mbërritën në kohë për të ashtuquajturën “Darkë Familjare” së kësaj jave. Familje me të ardhura të ulëta vijnë për të marrë ushqime falas. Disa qëndrojnë për të ngrënë diçka të ngrohtë. Lisa Anne Gulley u pushua nga puna dhe nuk mund të paguajë faturat për familjen. Filadelfia është një qendër kulturore dhe financiare. Por recesioni pati pasoja të rënda për disa zona të qytetit dhe për qyteza të vogla si Kolingdeil, e kontesë fqinje Delaueir. Kisha e Nazerianit i përket një rrjeti kishash që ushqejnë të varfërit në këtë konte dhe një pjesë e ushqimeve që ata japin blihet me paratë e taksapaguesve. Klerikja Donna Sarog thotë se çdokush është i mirëpritur. Por anëtarët e kishës nuk duket të kenë problem ta bëjnë një gjë të tillë. Këta të krishterë evangjelistë thonë se pjesë e bindjeve të tyre është detyra për të përhapur besimin e tyre. Por a nuk dëmtohet kështu ndarja midis kishës dhe shtetit? Në Departamentin amerikan të Bujqësisë në Uashington, ka një zyrë që drejton programet shtetërore Nisma e Mbështetur tek Besimi dhe Partneritetet në Komunitet. Drejtori Max Finberg thotë se besimi fetar dhe ndihma ushqimore mund të bashkohen... deri në një farë pike. Zoti Finberg thotë se kishat dhe objektet e tjera të kultit janë shumë të përhapura në Shtetet e Bashkuara dhe ato mund të shpërndajnë ushqime në më tepër vende dhe me një kosto më të ulët se sa agjencitë qeveritare. Një arsyetim i tillë e alarmon aktivistin për lirinë fetare Barry Lynn. Ai thotë se ndarja midis kishës dhe shtetit është themelore për demokracinë amerikane. Zoti Lynn thotë se uria i bën njerëzit të prekshëm përballë presionit për të ndërruar fe. Shumica e njerëzve nuk qëndron për kohën e lutjes, por Lisa Anne Gulley ka vetëm fjalë të mira për të thënë për vendin ku ajo mund të marrë ushqime falas.